ऑस्ट्रेलिया ने 76 रन का टारगेट 76 मिनट में हासिल कर लिया, 9 विकेट से जीते
India Vs Australia (IND VS AUS) Indore Test Match;  Follow India Vs Australia Day 3 Updates on Dainik Bhaskar. आखिरी पारी में ट्रेविस हेड और मार्नस लाबुशेन की धैर्यपूर्ण पारियों की बदौलत ऑस्ट्रेलिया ने भारत से बॉर्डर-गावस्कर ट्रॉफी का तीसरा टेस्ट 9 विकेट से जीत लिया है।
इंदौर टेस्ट में ऑस्ट्रेलिया ने गुरुवार को भारत को 9 विकेट से हरा दिया। भारत ने 76 रन का टारगेट दिया था, जिसे ऑस्ट्रेलिया ने खेल शुरू होने के 76 मिनट में ही हासिल कर लिया है। ट्रेविस हेड ने 49 रन की पारी खेली।इस जीत से कंगारू टीम ने चार मुकाबलों की सीरीज में 2-1 की वापसी की। सीरीज का आखिरी मुकाबला 9 से 13 मार्च तक अहमदाबाद के नरेंद्र मोदी स्टेडियम पर खेला जाएगा।
हार के बाद भारतीय कप्तान रोहित शर्मा ने कहा- 'स्पिन फ्रेंडली पिच पर खेलने का फैसला टीम का था। हम जानते थे यह हमारे बल्लेबाजों के लिए भी चैलेंजिंग होगा, लेकिन हम इसके लिए तैयार थे, हालांकि पहली पारी में भारतीय बल्लेबाज अच्छी बैटिंग नहीं कर सके।' पढ़ें पूरी खबर
भारत-ऑस्ट्रेलिया तीसरे टेस्ट का स्कोरकार्ड देखें
बॉल बदलते ही पलटी बाजी
तीसरे दिन शुक्रवार को मेहमान टीम को 76 रनों का छोटा-सा टारगेट मिला था, हालांकि अश्विन ने दिन की दूसरी ही बॉल पर उस्मान ख्वाजा को शून्य पर आउटकर भारतीय फैंस की उम्मीदें जगा दीं। भारतीय स्पिनर्स शुरू के 11 ओवर प्रभावी भी रहे, लेकिन 12वें ओवर में बॉल बदलते ही परिस्थितियां बदल गईं। इससे पहले कंगारुओं ने 13 रन बनाए थे। नई बॉल पर ऑस्ट्रेलियाई बल्लेबाजों ने 7 ओवर में शेष 63 रन बना डाले। मार्नस लाबुशेन ने अश्विन की बॉल पर चौका जमाकर टीम को जिमाया। ट्रेविस हेड 49 और मार्नस लाबुशेन 28 नाबाद रहे।
इससे पहले, भारत ने दूसरी पारी में 163 रन बनाते हुए 75 रनों की बढ़त ली थी, जबकि ऑस्ट्रेलिया 197 रन बनाकर पहली पारी में 88 रनों से आगे था। भारत पहली पारी में 109 रन पर सिमट गया था।
दूसरी पारी में ऐसे गिरा ऑस्ट्रेलिया का पहला विकेट 
अब दिन के हिसाब से देखिए मैच का रोमांच
दूसरे दिन 163 रन पर सिमटी भारत की दूसरी पारी, 16 विकेट गिरे 
दूसरे दिन भारत की दूसरी पारी 163 रनों पर समाप्त हो गई। चेतेश्वर पुजारा ने सबसे ज्यादा 59 रन बनाए, वहीं श्रेयस अय्यर 26, रविचंद्रन अश्विन 16, विराट कोहली 13 और रोहित शर्मा 12 रन ही बना सके। ऑस्ट्रेलिया से नाथन लायन ने सबसे ज्यादा 8 विकेट लिए। इससे पहले, ऑस्ट्रेलिया की पहली पारी 197 रनों पर समाप्त हुई। टीम ने ऑस्ट्रेलिया ने 156/4 के स्कोर से आगे खेलना शुरू किया। ओपनर उस्मान ख्वाजा ने 60 रनों की पारी खेली थी। मार्नस लाबुशेन ने 26 और कप्तान स्टीव स्मिथ ने 21 रन बनाए। पढ़ें पूरी खबर
अब देखिए पहले दिन का खेल 
ऑस्ट्रेलिया को 47 रनों की बढ़त 
इंदौर टेस्ट का पहला दिन कंगारुओं के नाम रहा। इस दिन भारतीय टीम पहली पारी में 109 रन पर सिमट गई। फिर ऑस्ट्रेलिया ने पहली पारी में चार विकेट पर 156 रन बनाते हुए 47 रनों की बढ़त ली। रवींद्र जडेजा ने चारों विकेट लिए। उनके इंटरनेशनल क्रिकेट में 500 विकेट हो गए हैं। वे 500+ विकेट लेने वाले 7वें भारतीय गेंदबाज बने। पढ़ें पूरी खबर
अब जानिए दो दिन में कैसे गिरे 30 विकेट 
दूसरी पारी में ऐसे गिरे भारत के विकेट 
पहली पारी में ऐसे गिरे ऑस्ट्रेलिया के विकेट
पहली पारी में ऐसे गिरे टीम इंडिया के विकेट 
अब फोटोज और ग्राफिक्स में देखिए भारत-ऑस्ट्रेलिया तीसरे टेस्ट का रोमांच
2 बदलाव के साथ उतरी टीम इंडिया, राहुल की जगह गिल को मौका
टीम इंडिया ने दो बदलाव किए हैं। केएल राहुल की जगह शुभमन गिल को मौका दिया गया है। वहीं, तेज गेंदबाज मोहम्मद शमी की जगह उमेश यादव टीम में शामिल किए गए हैं।
दोनों टीमों की प्लेइंग-11...
भारत : रोहित शर्मा (कप्तान), शुभमन गिल, चेतेश्वर पुजारा, विराट कोहली, श्रेयस अय्यर, केएस भरत (विकेटकीपर), रवींद्र जडेजा, रविचंद्रन अश्विन, अक्षर पटेल, उमेश यादव और मोहम्मद सिराज।
ऑस्ट्रेलिया : स्टीव स्मिथ (कप्तान), ट्रेविस हेड, उस्मान ख्वाजा, मार्नस लाबुशेन, स्टीव स्मिथ, पीटर हैंड्सकम्ब, एलेक्स कैरी (विकेटकीपर), कैमरून ग्रीन, मिचेल स्टार्क, नाथन लायन, टॉड मर्फी और मैथ्यू कुहनेमन।